cyanic-selkie/wikianc huggingface dataset:
Национален парк Фрушка Гора
На планината има неколку археолошки наоѓалишта (неолит, бакарно, бронзено и римско време), како и старите манастири Фрушка Гора (вкупно 17), изградени од крајот на 15 до 18 век, познати по својата специфична архитектура, богатите ризници, библиотеки и фрески. Центарот на администрацијата на Националниот парк е во Сремска Каменица.
Име
Името на националниот парк потекнува од името на истоимената планина, а самото име Фрушка гора во својата придавска форма го носи етнонимот „Фруг“ што значи Франк (Франкската држава на крајот на 8 и почетокот на 9 век се протегала сè до овде), а со тоа и името на оваа планина го зачувувало сеќавањето на состојбата од античките времиња.
Врвови
На Фрушка Гора има девет врвови кои надминуваат надморска височина од 500 метри:
Географско-туристичка положба
Националниот парк Фрушка Гора има поволна туристичка и географска положба. Преку Нови Сад и Белград, тој е добро поврзан со патишта: Нови Сад-Белград, Нови Сад-Рума-Шабац, Нови Сад-Бачка Паланка-Илок-Шид, Нови Сад-Белград-Нестин-Илок и неколку патишта од понизок ред кои се блокирани ја преминуваат планината. На сите патни линии има претежно постојани автобуски линии. Што се однесува до железничкиот сообраќај, тука е пругата Суботица-Нови Сад-Белград, која се разгранува од Белград кон Ниш и Бар. Автобуската и железничката станица во Нови Сад е оддалечена 15 километри од Фрушка Гора, а 50 километри од Белград. Аеродромот Сурчин (Белград) е на 55 километри од Националниот парк.
Пасиштата и плодното земјиште, лозјата и овоштарниците ги красат падините и долните делови на Фрушка гора, додека површините над 300 метри надморска височина се покриени со густи листопадни шуми.
Коронавирус
Коронавируси (Orthocoronavirinae, Coronavirinae) — група на вируси што предизвикуваат болести кај цицачите и птиците. Кај луѓето, вирусите предизвикуваат дишни инфекции што типично се лесни, вклучувајќи обична настинка, но поретко и SARS, MERS и COVID19 (чиј SARS-CoV-2 вирус предизвикал глобална пандемија) коишто може да бидат смртоносни. Кај крави и свињи може да предизвикаат пролив, додека кај живината може да предизвикаат горнодишна болест. Не постојат вакцини или антивирусни лекови кои се одобрени за превенција или третман.
Коронавирусите се вируси од потсемејството Orthocoronavirinae, семејство Coronaviridae и род Nidovirales. Тие се создадени во еден синџир, со позитивно насочен РНК-геном и спирално симетричен нуклеокапсид. Големината на геномот е измеѓу 26 и 32 килобази – најголема кај некој РНК-вирус. Коронавирусите биле откриени во 1960-тите години.
Името „коронавирус“ доаѓа од латинскиот збор corona, што значи „круна“, и што се однесува на карактеристичниот изглед на честичките на вирусот.
Еволуција
Најблизок древен заеднички претходник (НДЗП) на сите коронавируси се наоѓа 8000 години п.н.е. НДЗП линијата Алфакоронавирус се наоѓа 2400 п.н.е, Бетакоронавирусната линија на 3300 п.н.е, Гамакоронавирусната линија на 2800 п.н.е, и Делтакоронавирусната линија на околу 3000 п.н.е. Коронавирусот од лилјаците и SARS-CoV се разминале во 1986 година.
Човечки коронавируси
Познати се повеќе човечки коронавируси:
Коронавирусите HCoV-229E, NL63, OC43 i HKU1 константно циркулираат меѓу човечката популација и предизвикуваат дишни инфекции кај возрасните и децата ширум светот.
Епидемии
Досега имало избивање на неколку епидемии од коронавирусот кој имале релативно висока стапка на смртност:
Избивање на епидемија од новиот коронавирус
Избивање на епидемијата од новиот коронавирус се случило на почетокот на декември 2019 во Вухан, главниот град на покраината Хубеј во Кина. Светската здравствена организација на новиот вирус му го дала привременото име 2019-nCoV и прогласила вондредна состојба на глобално ниво во врска со ширењето на новиот коронавирус. Новиот вирус подоцна го добил своето официјално име SARS-CoV-2. Потоа, започнала епидемија која зафатила и други делови на Кина, а биле утврдени и случаи надвор од Кина, во неколку земји од Азија, но и во Австралија, Европа и Северна Америка. Првите случај во Европа биле потврдени во Франција на 24 јануари 2020 година. Најголема епидемија од вирусот во Европа, се појавила во Италија каде до денес биле заразени повеќе од 9000 луѓе, а починале 463.
Надворешни врски
__ИНДЕКС__
Привремена демократска влада на Грција
Привремената демократска влада (грчки: Προσωρινή Δημοκρατική Κυβέρνηση) — името на администрацијата објавена од страна на Комунистичката партија на Грција на 24 декември 1947 година, за време на Грчката граѓанска војна. Владата контролирала различни планински области по должината на северната граница на Грција, придружувајќи ги комунистичките држави на СФР Југославија и Албанија, и се сметала за наследник на „Планинска влада“ од движењето на отпорот на ЕАМ-ЕЛАС предводена од комунистите.
Историја
Грчката граѓанска војна пропаднала во пролетта 1946 година, но до јуни 1947 година грчките комунисти ја објавиле својата намера да формираат посебна влада. Овој потег бил објавен од водечкиот член на оартијата Милтијадис Порфирогенис на Конгресот на Француската комунистичка партија, со цел да се собере публицитет и да се потенцира поддршката на другите комунистички партии и влади за причините на грчките комунисти. Формирањето на посебна влада не било само откажување од какви било шанси за помирување со кралската влада во Атина, туку исто така подразбирало и отстапување од герилската војна кон поредовна структура. Ова било во согласност со југословенскиот езерски план, во кој се предвидувало создавање на редовна армија од 50.000-60.000 луѓе и окупација на големи делови од северна Грција, што на крајот ќе го вклучи и вториот по големина грчки град Солун, каде што новата влада имала свое седиште.
Формирањето на новата влада било објавено на 23 декември 1947 година, со свој прв претседател Маркос Вафијадис, водач на Демократската армија на Грција (ДСЕ) на комунистите. Владата била составена исклучиво од членови на партијата, а Јанинидис бил заменик-претседател и министер за надворешни работи, Петрос Русос, како министер за правда, Милтијадис Порфирогенис како министер за здравство и благосостојба, Петрос Кокалис за министер за финансии, Василис Бартиотас за министер за земјоделство, Димитрис Влантас за министер на националната економија и Леонидас Стринос како министер за набавка. Имено, генералниот секретар на партијата, Николаос Захаријадис, не бил член на владата. Новата влада активно го истакнала заштитата на малцинствата што живеат во Северна Грција, особено оние кои имале тенденција да ги поддржат комунистите против националистичката кралска влада.
На 25 декември, ДСЕ го нападна градот Коница, со намера да го искористи градот како штаб на новата влада. Според сведочењето на Вафијадис, Захаријадис изразил надеж дека ако градот падне и стане главен град на комунистите, ПДГ ќе биде признаена од страна на Советскиот Сојуз и другите држави од Источниот блок. Нападот траел до 4 јануари 1948 година, но завршил со неуспех. На крајот, ПДГ никогаш не била признаена од некоја влада, бидејќи Советите се плашеле од проширување на конфликтот во општа борба меѓу Западот и нивните сателитски земји на Балканот. Советскиот премиер Јосиф Сталин му пренел на Захаријадис во февруари 1948 година дека соседните влади само ќе го признаат ПДГ откако другите земји прво ќе го сторат тоа.
Како што националната влада ја турнала ДСЕ во 1948 година, Вафијадис се судрил со Захаријадис во врска со насоката по војната. Конечно, тој бил соборен од функцијата претседател на ПДП на 7 февруари 1949 година, а Захаријадис ја презел функцијата до 3 април 1949 година, кога тој бил наследен од Димитриос Партијалидис. По поразот од страна на владините сили во Битката кај Грамошта, Привремената демократска влада била поразена во Граѓанската војна и ја напуштила Грција на 28 август 1949 година. ПДГ била распуштена во октомври 1950 година.
Конецки
Конецки е село во административниот округ на општина Едвабне, во рамките на округот Ломжа, Подласко Војводство, во североисточна Полска. Селото се наоѓа на околу 8 километри (5 милји) источно од Едвабне, 25 километри (16 милји) североисточно од Ломжа, и 53 километри (33 милји) западно од регионалниот капитал Бјалисток.
Ваирано Патенора
Ваирано Патенора — општина во покраината Казерта од регионот Кампанија, Италија.
Список на државни водачи во 904 година
Ова е список на државни водачи во 04 година. Во него се наведени водачите на државите во светот, коишто постоеле во соодветната година. Се споменуваат имињата на оние водачи коишто ги заземале највисоките функции или оние со најголема моќ во државата, без оглед на обликот на државното уредување и видот на функцијата којашто ја извршувале. Како дополнителни информации се наведуваат и животниот век на водачот и временскиот период на извршување на соодветната функција.
Списокот е поделен на континентите во светот, коишто се подредени по азбучен редослед, а во делот за секој континент, исто така, по азбучен редослед се подредени државите коишто во годината се наоѓале на тој континент. Во случај да се случиле промени на функциите, наведени се имињата на сите лица коишто ја извршување таа функција подредени по хронолошки редослед во текот на годината.
Непотизам
Папски непотизам
Непотизмот името го добил според практиката на црквата во средновековието, кога Католичката некои папи и владици, кои според црковните закони немале право да стапат во брак, и затоа обично немале свои, на своите внуци им доделувале привилегирани позиции какви што овично според наследното право синовите ги добиваат или наследуваат од своите татковци.
Неколку папи на своите внуци им доделувале титули кардинал. Често, ваквите назначувања биле начин за продолжување на папската династија. Во католичката црква постојат повеќе примери за оваа практика.
Политички непотизам
Непотизмот претставува често користено обвинување во политиката кога роднина на моќна политичка фигура искачува на значајна позиција без соодветни квалификации.
Ирска
Многу членови на ирскиот парламент ги „наследуваат“ пратеничките места членови на потесните семејства.
Канада
Постојат многу примери на непотизам во канадската политика.
Шпанија
Хуан Антонио Самаранч Салисач, син на Хуан Антонио Самаранч (поранешен претседател на Меѓународниот олимписки комитет во периодот од 1980 до 2001), е член на Меѓународниот олимписки комитет од 2001 година. Ќерката на Хуан Антонио Самаранч, Марија Тереза ​​Самаранч Салисач, е претседател на шпанската Федерацијата за спортови на мраз од 2005 година.
Непотизам во индустријата за забава
Надвор од полето на политиката непотизмот е присутен во голема мерка.
NGC 4630
NGC 4630 — галаксија во соѕвездието Девица, заведена во Новиот општ каталог на длабоконебесни тела.
Објектот бил предмет и на други истражувања, па освен како NGC 4630 се споменува и како UGC 7871, MCG 1-32-136, CGCG 42-208, IRAS 12399+0414, CGCG 43-1, VCC 1923.
Откривање
Објектот е откриен на 2 февруари 1786 година од страна на Вилијам Хершел, со помош на рефлекторски телескоп, чијашто леќа имала пречник од 18,7 см.
Податоци од набљудување
Според морфолошката класификација на галаксиите, NGC 4630 е од видот IBm. Видливиот сјај со голо око изнесува 12,6 m, а оној во рамките на интервалот од минималната до максималната честота 13,1 m, додека површинскиот сјај изнесува 13,3 m/лм2. NGC 4630 има привидни димензии од 1,7' х 1,2'.
Астрономски податоци
Објектот е од епохата Ј2000.0. Неговата ректасцензија, односно аголот измерен меѓу еклиптиката и небесниот екватор со теме во пролетната точка, изнесува 12 ч 42 м 31,1 с, а неговата деклинација, односно висината на лакот на тој агол, +3° 57' 31"". Положбениот агол на објектот е во износ од 10°.
Други поделби
Проучување на NGC 4630 е вршено од повеќе истражувачи, па поради тоа е вклучен и во други познати збирки според различн критериуми на поделба. Така, во Каталогот на најважните галаксии (PGC), објектот се среќава со ознаката 42688. Во рамките на атласот на длабокото небо, Уранометрија 2000.00, објектот припаѓа на групата означена со бројот 239; додека во Каталогот на основни ѕвезди (GSC) е групиран под бројот 293. Објектот е забележан и во фотографското истражување спроведено од Паломарската опсерваторија во 1958 година, каде што се споменува во групата под број 1560.
NGC 2403
NGC 2403 — спирална галаксија во соѕвездието Жирафа, заведена во Новиот општ каталог на длабоконебесни тела.
Телото било предмет и на други истражувања, па освен како NGC 2403 се споменува и како UGC 3918, MCG 11-10-7, CGCG 309-40, IRAS 07321+6543, KARA 197, CGCG 310-3.
Откривање
Телото е откриено на 1 ноември 1788 година од страна на Вилијам Хершел, со помош на рефлекторски телескоп, чијашто леќа имала пречник од 18,7 см.
Податоци од набљудување
Според морфолошката класификација на галаксиите, NGC 2403 е од видот SBc. Видливиот сјај со голо око изнесува 8,5 m, а оној во рамките на интервалот од минималната до максималната честота 8,9 m, додека површинскиот сјај изнесува 14,4 m/лм2. NGC 2403 има привидни димензии од 23,4' х 11,8'.
Астрономски податоци
Телото е од епохата Ј2000.0. Неговата ректасцензија, односно аголот измерен меѓу еклиптиката и небесниот екватор со теме во пролетната точка, изнесува 7 ч 36 м 50,6 с, а неговата деклинација, односно висината на лакот на тој агол, + 65° 36' 6". Положбениот агол на објектот е во износ од 127°.
Други поделби
Проучување на NGC 2403 е вршено од повеќе истражувачи, па поради тоа е вклучен и во други познати збирки според различн критериуми на поделба. Така, во Каталогот на најважните галаксии (PGC), објектот се среќава со ознаката 21396. Во рамките на атласот на длабокото небо, Уранометрија 2000.00, објектот припаѓа на групата означена со бројот 21; додека во Каталогот на основни ѕвезди (GSC) е групиран под бројот 4120. Објектот е забележан и во фотографското истражување спроведено од Паломарската опсерваторија во 1958 година, каде што се споменува во групата под број 1330.
Религија во Шпанија
Римокатоличкото христијанство е најголема религија во Шпанија. Според една студија од јули 2009 година спроведена од страна на шпанскиот Центар за социолошки истражувања, околу 76% од Шпанците се приврзаници на католизмот, 2% на друга вера, и околу 20% не се идентификуваат со религијата. Повеќето Шпанци не учествуваат редовно во религиозни литургии. Оваа студија покажува дека Шпанците не се сепак религиозна нација, бидејќи 58% од вкупниот број на население многу ретко или никогаш не одат во црквата, 17% одат во црква неколкупати годишно, 9% барем еднаш во еден месец и 15% секоја недела или повеќепати неделно Големо мнозинство од младите Шпанци, вклучувајќи ги и оние кои себеси се идентификуваат како католици, ја игнорираат црквата и нејзините совети за прашања како што се на пример поврзани со предбрачен секс, сексуална ориентација или контрацепција.
Според последната анкета спроведена од страна на Евробарометар во 2005
Историја
Во 711 година полуостровот бил нападнат од страна на Маврите од Северна Африка, каде формирале држава наречена ел-Андалуз и како таква (со мали промени) се задржала во следните 8 векови. Така, исламот станал најголема религија на овиепростори, бројот на муслимани се зголемил во најголема мера а додека поголемиот дел од населението останало христријанско. Во тој период, многу цркви биле претворени во џамии. Христијанството успеало да се задржи само во Сантјаго де Компостела.
Средновековна Шпанија била местото на речиси постојаното војување меѓу муслиманите и христијаните. Така се задржало сè до заврѓувањето на Реконквистата во 1492 година. Веднаш по ова, била објавена шпанската инквизиција од страна на Изабела I Кастиљска и Фернандо II Арагонски за заштита на верата против разни кривоверци и кривоверци со цел тие да ја прифатат католичката вера. Во оваа група попосле спаднале и Евреите по што биле присилени (во 1492) да се преселат од пиринејскиот полуостров.
Шпанија го спровела католицизмот во Новиот Свет и на Филипините. Шпанскиот крал инсистирл на независност од папата. Инквизицијата конечно била укината во 1830 година. Католицизмот станал државна религија во 1851, кога за шпанската влада потпиша конкорд со Ватикан. Овој пакт бил укинат во 1931 година со прогласувањето на Втората Шпанска република. Во текот на граѓанската војна, околу 7.000 свештеници биле убиени.
Религијата денес
Римокатоличката црква е најголемата религија во земјата. Во земјата постојат и неколку протестантски организации, со помалку од 50.000 членови. Муслиманите зазимаат околу 2.3% од вкупниот број на население во Шпанија, Евреите околу 0.1 итн.
Зоран Квржиќ
Зоран Квржиќ (роден на 7 август 1988 во Добој) — босанско-херцеговачки фудбалер кој игра за ФК Риека во хрватската Прва ХНЛ.
ПУ „Пере Тошев“ - Дреновци
Училиштето е именувано по македонскиот револуционер Пере Тошев.
Местоположба
Објектот на училиштето се наоѓа во средишниот дел од селото, во непосредна близина на црквата „Св. Теодор Тирон“.
Настава
Во училиштето се изведува настава од прво до петто одделение и наставата се изведува на македонски наставен јазик.
Тенгџоу
Тенгџоу (滕州, ) — градска околија во состав на Цаоџуанг во покраината Шандунг, НР Кина. Во во Пролетно-есенскиот период, на ова место се наоѓала феудалната вазална држава Тенг.
Зафаќа површина од 1.485 км² и има 1.577.806 жители (2005). Градоначалник е Ду Јунггуанг, а партиски начелник е Ниу Чиџунг.
Административно е поделен на 21 месна единица.
Тенгџоу е родно место на истакнатиот филозоф Мо-це (470-391 п.н.е.)
Космос-780
Општи податоци
Сателитот е лансиран од космодромот Тјуратам, Бајконур, СССР на 21 ноември 1975 г. Во орбитата околу планетата Земја бил исфрлен од носечка ракета. Масата на сателитот при лансирањето изнесувала 4000 килограми. Космос-780 бил надгледувачки сателит.
Орбитални податоци
Исфрлувањето на сателитот било на ниска орбита околу Земјата. Периодот на обиколување на сателитот околу Земјата изнесувал 89,2 минути, додека аголот на наклонетост на орбиталната рамнина во однос на рамнината на екваторот изнесувала 65,0°. Најголемото растојание од Земјата го достигнал на 278 км, а најмалото на 200.
Антонио Танески
Антонио Танески — роден во 1949 година. Пишувал поезија, книжевни критики и есеи, а свои дела објавувал во македонската книжевна периодика. Преведуван е на српски и турски јазик. Починал во 2003 година.
Котови
Котови е село во административниот округ на општина Скрвилно, во рамките на округот Рипин, Кујавско-поморско Војводство, во северно-централна Полска. Селото лежи 10 километри (6 милји) северно од Скрвилно, 9 километри (6 милји) североисточно од Рипин, и 64 километри (40 милји) источно од Торуњ
Вале Агрикола
Вале Агрикола — општина во покраината Казерта од регионот Кампанија, Италија.
Шуџи Накамура
Шуџи Накамура (中村 修二 ) — Јапонско американски професор при одделот за материјали на Калифорнискиот универзитет, и се смета за откривач на сината LED, голем напредок во светлосната технологија. Заедно со Исаму Акасаки и Хироши Амано, ја добиле Нобеловата награда за физика „за откривањето на ефикасната сина светлечка диода, која овозможила сјајни и штедливи светлински извори“.
Кариера
Накамура дипломирал на Токушимскиот универзитет во 1977 година со диплома за електронско инженерство, и магистрирал на истиот предмет две години подоцна, по што се придружува на претпријатието „Ничија“, која има седиште во Токушима. Во периодот додека работел за Ничија, Накамура го создал првиот високосветлински галиум нитридна (GaN) LED чија сјајна сина светлина, која делумно се претвора во жолта со помош на фосфорен премаз, е клучот за создавањето на белата LED светлина, која започнала да се произведува во 1993 година.
Претходно, Жак Панков и неговите соработници при RCA вложиле голем напор, но неуспеале да создадат пазарна GaN-на LED во 1960-ите. Основниот проблем била тешкотијата за создавање на силни p-типни GaN. Накамура се надоврзал на работата на друга јапонска работна група раководена од страна на професорот Исаму Акасаки, кој го објавиле својот метод за создавање на силни p-тип GaN со електронско озрачување на GaN со примеси на магнезиум. Сепак, овој метод не бил погоден за масовно производство и неговата физика и начин на функционирање не биле доволно разјаснети. Накамура успеал да развие топлински метод кој бил попогоден за масовно производство. Во продолжение, тој и неговите соработници ја разработиле физиката и го нашле виновникот водородот, кој ги пасивизирал примачите на GaN.
Тој бил награден со докторат за инженерство од Токагашкиот универзитет во 1994 година. Тој ја напуштил Ничија во 1999 година и го преземал местото како професор по инженерство на Калифорнискиот универзитет.
Накамура исто така работел и на зелената LED диода, и е еден од одговорните за создавањето на белата LED диода и сините ласерски диоди кој се користат кај Blu-ray дисковите и HD DVDијата.
Ана (кралска принцеза)
Принцеза Ана или Ана Елизабета Алис Луис (англиски: Anne Elizabeth Alice Louise) е единствената ќерка на британската кралица Елизабета II и принцот Филип. Таа се мажела двапати и тоа со Марк Филипс, од кој брак има две деца: Питер Филипс и Зара Филипс, а вториот брак со Тимоти Лоренс.
Ана е родена на година. Во времето кога се родила била трета, а подоцна станала втора линија за наследство на престолот. Таа е позната по своите добротворителни цели, покровител на повеќе од 200 организации. Освен ова, таа е позната и по својот талент за јавање, освојувајќи два сребрени и еден златен медал. Таа е единствениот член на британското кралско семејство која требало да се натпреварува на Олимписките игри.
Список на државни водачи во 1095 година
Ова е список на државни водачи во 095 година. Во него се наведени водачите на државите во светот, коишто постоеле во соодветната година. Се споменуваат имињата на оние водачи коишто ги заземале највисоките функции или оние со најголема моќ во државата, без оглед на обликот на државното уредување и видот на функцијата којашто ја извршувале. Како дополнителни информации се наведуваат и животниот век на водачот и временскиот период на извршување на соодветната функција.
Списокот е поделен на континентите во светот, коишто се подредени по азбучен редослед, а во делот за секој континент, исто така, по азбучен редослед се подредени државите коишто во годината се наоѓале на тој континент. Во случај да се случиле промени на функциите, наведени се имињата на сите лица коишто ја извршување таа функција подредени по хронолошки редослед во текот на годината.
Семрежни бои
Семрежни бои (англ. web colors) — бои кои се користат во изработката на страници на семрежјето и методите на нивно опишување. Шеснаесетеречните (хексадецимални) кодови на боите почнуваат со тараба (#).
Изработувачите на страниците имаат најразлични можности за задавање на саканите бои на елементите во нив. Боите можат да се зададат како RGB-тројки во шеснаесетеречен формат (hex triplet), но во некои случаи и според нивните вообичаени англиски изрази. За утврдување на бојните вредности се користи алатка за бои или друг графички програм.
Првите верзии на прелистувачите Mosaic и Netscape Navigator користеле називите од системот X11 како основа на списоците на бои, бидејќи обете започнале со работа на X Window System.
Семрежните бои имаат недвосмислено колориметриско толкување (sRGB) што се однесува на хроматичностите на дадено фосфорно множество, извесна крива на пренос, прилагодлива целна белина и услови за гледање. Овие се избрани како слични на вистинските монитори и услови, па така дури и без раководство со боите, исцртувањето е прилично блиско до укажаните вредности. Меѓутоа корисничките вршители се разликуваат во верноста со која ги прикажуваат боите. Понапредите користат раководство со боите за да добијат на верност, што е мошне значајно во услови кога прикажаното треба да се печати.
Шеснаесетеречна тројка
шеснаесетеречна тројка (хексадецимална тројка, hex triplet) е шестцифрен трибајтен шеснаесетеречен број што се користи во HTML, CSS, SVG и други системи за претставување на боите. Бајтите ги претставуваат црвениот, зелениот и синиот дел од бојата. Еден бајт претставува број во опсег од 00 до FF (шеснаесетеречно) или од 0 до 255 (десетично), при што бројот ја изразува јачината на секој дел од бојата. Така, семрежните брои ги претставуваат боите во „вистинска“ (24-битна RGB) шема. Шеснаесетеречната тројка се образува со составување на три бајти во шеснаесетеречен запис, по следиов редослед: На пример, да земеме боја каде вредностите црвена/зелена/сина се десетични броеви: црвена=36, зелена=104, сина=160 (сивкаста сина боја). Десетичните (декадни) броеви 36, 104 и 160 се истоветни со шеснаесетеречните броеви 24, 68 и A0. Тројката се добива со спојување на шесте шеснаесетеречни цифри 2468A0, во овој пример.
Теба да се напомене дека ако една од трите бојни вредности е помала од 16 (десетично) или 10 (шеснаесетеречно), тогаш мора да се претстави со предзнак нула, бидејќи тројката секогаш мора да има шест цифри. На пример, десетичната тројка 4, 8, 16 се претставува шеснаесетеречно како 04, 08, 10, образувајќи ја шеснаесетеречната тројка 040810.
Бројот на боите што може да ги претстави овој систем изнесува 256 × 256 × 256 = 16 777 216.
Понекогаш среќаваме скратен трицифрен шеснаесетеречен облик. Кратенката потоа може да се разложи во стандардниот шестцифрен облик со едноставно удвојување на секоја цифра: 09C станува 0099CC. Ова ѝ овозможува на секоја бојна вредност да го покрие полниот опсег од 00 до FF.
Трицифрениот облик важи за CSS, но не и за HTML. Поради ова, некои прелистувачи не можат да протолкуваат ваква боја како важечка доколку овој облик е употребен било кој атрибут освен „style“.
Претворање на RGB во шеснаесетеречен запис
Вредностите на тројката (RGB) обично се дадени во опсегот 0–255; доколку се наведени во опсегот 0–1, вредностите се множат со 255 пред претворањето. Овој број се дели со 16 (целобројно, занемарувајќи го остатокот) и така ја добиваме првата шеснаесетеречна цифра (помеѓу 0 и F, каде буквите од A до F ги претставуваат броевите од 10 до 15). Остатокот ни ја дава втората шеснаесетеречна цифра. На пример RGB-вредноста 201 се дели на 12 групи од по 16, па затоа првата цифра ќе биде C. Остатокот 9 го дава шеснаесетеречниот број C9. Истото се повторува за секоја од трите бојни вредности.
HTML-називи на боите
Одредбите наHTML 4.01 ги дават следниве шеснаесет именувани бои:
Овие 16 бои биле означени како sRGB во HTML 3.0, со образложението дека се „стандардните 16 бои што ги поддржува VGA-палетата на Windows.“
Талес од Милет
Прочуена е неговата мисла: „Запознај се самиот себеси“. Таа изрека и денес е актуелна. Можеби поактуелна повеќе од кога било во минатото. Албер Ками забележал дека денешниот човек е опседнат од техниката и таа му е речиси единствената грижа. Тој за својот автомобил се грижи можеби многу повеќе отколку за самиот себе. Воопшто, смета дека среќата е во предметите и богатствата што го опкружуваат. Човекот во својата долга историја направил значајни продори во непознатото. Тој успешно го пронашол клучот со кој се отвора вратата на природата за да ги искористи нејзините тајни. Меѓутоа, самиот на себеси е сè уште голема непознаница. Кога филозофот Талес од Милет го прашале: „Што е тешко?“, тој одговорил: „Да се познаваш самиот себеси“. На прашањето „Што е лесно?“, неговиот одговор гласел: „Да му дадеш совет на друг“.
Талес од Милет ја проучувал природата, астрономијата, математиката. Се тврди дека го открил соѕвездието на Малата мечка. Прв го претскажал затемнувањето на Сонцето (во 585 година п.н.е.), со што ја стекнал славата на еден од „сеумтемина мудреци“ на антиката. Ја утврдил рамнодневницата, движењето на Сонцето од еден до друг сонцестој. Ја учел геометријата кај египетските свештеници, а со помош на сенката ја измерил и височината на пирамидите. За тоа му послужил оној момент кога нашата сенка се поклопува со должината на нашето тело.
Во Милет ја основал првата филозофска школа (Јонска школа), а неговата личност обично се става на почетокот на западната филозофија и наука. Наслови на одделни Талесови дела спомнуваат Диоген Лаертиј и Гален, но не е утврдено дека Талес кога било пишувал. Подоцнежните писатели го нарекуваат, како и неговите јонски следбеници, „филозоф“ и во тој назив е содржана ознаката на новиот пристап во посматрањето на природата. Тој пристап е одреден двојно: со математички односно геометриски тип на истражување на односите помеѓу појавите, и филозофска генерализација на искуството. Токму таквата ориентација овозможувала напредок од парцијалните одделни знаења кон целовита концепција на науката.
Во филозофската спекулација, која и започнува со него, се искажува нова мисловна потреба во материјалистички замислената праматерија, која според Талес е водата, да се пронајде супстанција и причина за разновидните облици на природата. Тој принцип на се', како што го нарекува Аристотел, е прво филозофско вообличување на суштината на стварноста, начин на воопштување кој и потоа останал основа на различни филозофски космологии.
Талес се смета за прв грчки филозоф и прв научник, бележник и вешт морепловец и државник. Тој прв почнал да ги докажува геометриските теореми по рационален пат, дедуктивно. Знаел да го предвиди затемнувањето на сонцето. Се одлуичил како мерач на египетските пирамиди, претскажувач на временските промени. Според Талес праосновата и прапочетокот на сè она што се раѓа и во што по извесно време се враќа е водата (најверојатно Талес ова тврдење го извел од египетските митови). Светот е еден, неговата праоснова е вечна и бескрајна во едностојно движење, во градење и разградување. Талес тврдел дека светот е жив и полн со божества и со тоа ја изразувал динамиката на светот и неговата творечка моќ. Така тој во оваа смисла ќе рече и за магнетот дека има душа со што ја означувал силата на магнетното привлекување и одбивање. Тој мислел дека земјата е рамна плоча која лежи на вода сообразувајќи се со тоа што му го кажувале неговите сетила.
IC 960
IC 960 — галаксија во соѕвездието Андромеда, заведена во Новиот општ каталог на длабоконебесни тела.
Објектот бил предмет и на други истражувања, па освен како IC 960 се споменува и како UGC 186, MCG 4-1-50, CGCG 478-54.
Откривање
Објектот е откриен на 25 октомври 1897 година од страна на Стефан Жавел.
Податоци од набљудување
Според морфолошката класификација на галаксиите, IC 960 е од видот SBb. Видливиот сјај со голо око изнесува 14,1 mag, а оној во рамките на интервалот од минималната до максималната честота 14,9 mag, додека површинскиот сјај изнесува 12,8 m/лм2. IC 960 има привидни димензии од 0,9' х 0,4'.
Астрономски податоци
Објектот е од епохата Ј2000.0. Неговата ректасцензија, односно аголот измерен меѓу еклиптиката и небесниот екватор со теме во пролетната точка, изнесува 0 ч 19 м 48,8 с, а неговата деклинација, односно висината на лакот на тој агол, +23° 46' 21"". Положбениот агол на објектот е во износ од 27°.
Користена литература
Parts I-V. Moscow: Moscow State University, 1962-74. (9,679)
Космос-781
Космос-781 — еден од над 2.400 советски вештачки сателити лансирани во рамките на програмата „Космос“.
Општи податоци
Сателитот е лансиран од космодромот Плесецк, СССР на 21 ноември 1975 г. Во орбитата околу планетата Земја бил исфрлен од носечка ракета. Масата на сателитот при лансирањето изнесувала 900 килограми. Космос-781 бил сателит наменет за електронско извидување, јавување и наведување.
Орбитални податоци
Исфрлувањето на сателитот било на ниска орбита околу Земјата. Периодот на обиколување на сателитот околу Земјата изнесувал 95,1 минути, додека аголот на наклонетост на орбиталната рамнина во однос на рамнината на екваторот изнесувала 74,0°. Најголемото растојание од Земјата го достигнал на 548 км, а најмалото на 505.
Граслебен
Граслебен (Grasleben) — општина во округот Хелмштет, во сојузната покраина Долна Саксонија, Германија. Се наоѓа околу 10 километри северно од градот Хелмштет и 20 километри југоисточно од градот Волфсбург.
Општината претставува административно седиште на истоимената општинска заедница.
Географија
Општината Граслебен се наоѓа 13 километри северно од градот Хелмштет во природниот парк Елм-Лапвалд. Источната општинска граница со градот Ебисфелде-Веферлинген е истовремено и окружна граница со округот Берде и покраинска граница со сојузната покраина Саксонија-Анхалт. До повторното обединување на Германија во 1990 година била и дел од внатрегерманската граница.
Општински единици
Општината е поделена на следниве единици:
Металоксиден полуспроводник N-тип
Металоксиден полуспроводник N-тип, NMOS (скратеница од N-type Metal-Oxide-Semiconductor) - технолошка генерација на изработка на интегрирани кола, створена во 70-ите години на XX век. Нејзин наследник кон крајот на 70-тите и почетокот на 80-тите била HMOS технологијата, но во текот на 80-тите обете биле напуштени заради недостатоци и развојот на технологиите CMOS и HCMOS.
NMOS технологијата користела MOSFET-транзистори во примената на логика на интегрираните кола.
Недостатоци
Најголем проблем бил што еднонасочна струја поминува низ NMOS логичката врата и во состојба на логичка нула. Тоа значи дисипација на моќност дури и кога колото е неактивно.
Друг проблем бил бавната транзиција од нула во единица заради внатрешните капацитети и високиот отпор.
Трет проблем била чувствителноста на пречки.
Занимливост
Познатиот микрообработувач Моторола 6800, заедно со своите помошни кола 6810 (RAM), 6821 (периферен интерфејсен адаптер), 6830 (ROM), 6850 (асинхрон комуникациски интерфејсен адаптер), бил изработено во NMOS технологија.
Activision
Activision (ATVI) ( англиски изговор: активиж'н ) е американска компанија која изработува и издава видеоигри, во сопственост на францускиот конгломерат Vivendi SA. Основана е на 1 октомври 1979 и е првиот независен изработувач и дистрибутер на видеоигри за играчки конзоли во светот. Првите производи на компанијата биле касети за конзолата Atari 2600 издавани од јули 1980 за американскиот пазар и од август 1981 за меѓународниот пазар. Activision сега е еден од најголемите издавачи на видеоигри во светот, покрај производителите на конзоли, а во 2007 беше број еден издавач во САД На 18 јануари 2008, Activision најави дека е најголемиот американски издавач за 2007, според NPD Group.
На 2 декември 2007 беше најавено дека Activision ќе биде купен од Vivendi, со тоа што Vivendi ја дава својот оддел за игри заедно со пари, во замена за мнозинство акции во новата група. Activision и Vivendi Games се споија на 9 јули 2008, а новата компанија го доби името Activision Blizzard. Activision сè уште постои како филијала на Activision Blizzard и сè уште ќе изработува и издава игри како Call of Duty и Guitar Hero, заедно со делови од интелектуалната сопственост на Vivendi.
Ефрем Чучков
Ефрем Чучков (, -, ), македонски револуционер, член и војвода на Македонската револуционерна организација.
Животопис
Ефрем Чучков е роден на 21 ноември 1870 година во Штип, тогаш во Отоманското Царство. Студирал во Штип, Скопје и во Солунската егзархиска гимназија.
По завршувањето на средното образование, работел како учител во штипското Ново Село, а потоа заедно со Гоце Делчев студирал во военото училиште во Софија. Потоа заедно со него и го напуштил училиштето. Дипломирал на педагошкото училиште во Казанлак во 1896 година и потоа учителствувал неколку години во Пехчево и Мелник, каде што започнал да ја развива организациската дејност на Организацијата.
Од крајот на 1897 година, Чучков бил во илегала. Тој бил меѓу организаторите на револуционерната мрежа во Штипско, заедно со Тодор Лазаров и Мише Развигоров. Кратко време во текот на 1902 година бил пунктовен началник во Ќустендил при што бил јавно физички нападнат од врховистите.
По смртта на Мише Развигоров во април 1907 година, Ефрем Чучков, заедно со Тодор Александров бил окружен војвода на Скопскиот револуционерен округ.
Подоцнежна дејност
На Ќустендилскиот конгрес од 1908 година, Ефрем Чучков бил избран за дополнителен член на ЦК, заедно со Петко Пенчев, Павел Христов, Петар Ацев, Аргир Манасиев и Стамат Икономов.
За време на Балканските војни, Чучков ја командувал единицата бр. 35, кој учествувала во борбите за Кочани.
Чучков бил втората по важност личност во обновената организација, по нејзиниот водач Тодор Александров. Тешко болен, Чучков умрел во Софија на 1 октомври 1923 година.
Негов внук е македонскиот револуционер и политичар Емануел Чучков.
Акутен трансверзален миелитис
Акутен трансверзалн миелитис (ТМ) е ретка невролошка состојба во која 'рбетниот мозок е воспален. Акутниот трансверзален миелитис претставува ретко воспалително демиелинизирачко нарушување на 'рбетниот мозок кое може да биде или идиопатско (IATM) или секундарно (SATM). Придавката попречно имплицира дека спиналното воспаление (миелитис) се протега хоризонтално низ пресекот на' рбетниот мозок; термините парцијален попречен миелитис и парцијален миелитис понекогаш се користат за да се специфицира воспаление кое влијае само на дел од ширината на 'рбетниот мозок. ТМ се одликува со слабост и вкочанетост на екстремитетите, дефицит во сензација и моторни вештини, дисфункционални активности на уретрата и аналниот сфинктер и дисфункција на автономниот нервен систем што може да доведе до епизоди на висок крвен притисок. Знаците и симптомите варираат во зависност од погоденото ниво на 'рбетниот мозок. Основната причина за ТМ е сè уште непозната. Воспалението на 'рбетниот мозок забележано во ТМ е поврзано со разни инфекции, нарушувања на имунолошкиот систем или оштетување на нервните влакна, со губење на миелинот. За разлика од леукомиелитот кој ја зафаќа само белата маса, тој го зафаќа целиот пресек на 'рбетниот мозок. Може да резултира со намалена електрична спроводливост во нервниот систем.
Знаци и симптоми
Симптомите вклучуваат слабост и вкочанетост на екстремитетите, дефицит во сензација и моторни вештини, дисфункционални активности на уретрата и аналниот сфинктер и дисфункција на автономниот нервен систем што исто така може да доведе до епизоди на висок крвен притисок. Симптомите обично се развиваат во текот на неколку часа или неколку недели. Сензорните симптоми на ТМ може да вклучуваат чувство на иглички и иглички кои патуваат нагоре од стапалата. Степенот и видот на сензорна загуба ќе зависи од степенот на зафатеност на различните сензорни трактати, но често постои „сензорно ниво“ на 'рбетниот ганглион на сегменталниот' рбетен нерв, под кое се нарушува чувството на болка или лесен допир. . Моторната слабост се јавува поради зафаќање на пирамидалните патишта и главно ги погодува мускулите кои ги виткаат нозете и ги продолжуваат рацете.
Ако е зафатен горниот цервикален сегмент на 'рбетниот мозок, може да бидат засегнати сите четири екстремитети и постои ризик од респираторна инсуфициенција - френичниот нерв кој е формиран од цервикалните ’рбетни нерви C3, C4 и C5 го инервира главниот мускул на дишењето.
Лезиите на долниот цервикален регион (C5-T1) предизвикубаат комбинација на знаци на горните и долните моторни неврони во горните екстремитети, и исклучиво знаци на горниот моторен неврон во долните екстремитети. Цервикалните лезии сочинуваат околу 20% од случаите.
Лезијата на торакалниот сегмент (Т1-12) произведува знаци на горниот моторен неврон во долните екстремитети, презентирајќи се како спастична парапареза. Ова е најчеста локација на лезијата, и затоа повеќето поединци ќе имаат слабост на долните екстремитети.
Лезијата на лумбалниот сегмент, долниот дел од 'рбетниот мозок (L1 - S5) често предизвикува комбинација на знаци во горниот и долниот моторен неврон во долните екстремитети. Лумбалните лезии сочинуваат околу 10% од случаите.
Клинички опис:
Возраста на почетокот и клиничкиот тек варираат во зависност од формата.
Клиничките манифестации заеднички за двете форми вклучуваат моторно зафаќање (слабост на екстремитетите, вкочанетост и мускулни спазми со нарушена респираторна функција во случаи со зафатеност на горниот дел од 'рбетниот мозок), сензорни манифестации (болка во грбот, парестезија, вкочанетост и невропатска болка) и автономни наоди (сексуална дисфункција, уринарен нагон/ретенција, нагон/ретенција на дебелото црево и автономна дисрефлексија).
Другите знаци зависат од придружните болести во SATM (секундарен акутен транверзален миелитис) со зафаќање на кранијалните и периферните нерви. IATM (идиопатски акуен трансверзален миелитис) има монофазен тек додека SATM (секундарен акутен транверзален миелитис) може да рецидивира.
Причини
ТМ е хетерогена состојба, односно постојат неколку идентификувани причини. Понекогаш се користи терминот нарушувања на спектарот на трансверзален миелитис Кај 60% од пациентите причината е идиопатска. Во ретки случаи, тоа може да биде поврзано со менингококен менингитис
Кога ќе се појави како коморбидна состојба со неуромиелитис оптика (NMO), се смета дека е предизвикана од автоимунитет на NMO- IgG, а кога ќе се појави во случај на мултиплекс склероза (MS), се смета дека е предизвикана од истата основна состојба што произведува MS плаки.
Другите причини за ТМ вклучуваат инфекции, нарушувања на имунолошкиот систем и демиелинизирачки болести. Вирусни инфекции за кои се знае дека се поврзани со ТМ вклучуваат ХИВ, херпес симплекс, херпес зостер, цитомегаловирус и Епштајн-Бар. Исто така се поврзани и флавивирусни инфекции како вирусот Зика и вирусот Западен Нил. Вирусна поврзаност на попречниот миелитис може да резултира од самата инфекција или од одговорот на истата. Бактериските причини поврзани со ТМ вклучуваат Mycoplasma pneumoniae, Bartonella henselae и видовите на Borrelia кои предизвикуваат Лајмска болест. Лајмската болест предизвикува невроборелиоза која се гледа во мал процент (4 до 5 проценти) од случаите на акутен попречен миелитис. Бактеријата која предизвикува дијареа Campylobacter jejuni исто така е пријавена причина за попречен миелитис.
Патофизиологија
Ова прогресивно губење на масната миелинска обвивка што ги опкружува нервите во 'рбетниот мозок се јавува од нејасни причини по инфекции или поради мултиплекс склероза. Инфекциите може да предизвикаат ТМ преку директно оштетување на ткивото или со имуно-посредувано оштетување на ткивото предизвикано од инфекција. Присутните лезии обично се воспалителни. Зафатеноста на 'рбетниот мозок е обично централна, униформа и симетрична во споредба со мултиплекс склероза која типично го зафаќа мозокот на фластер начин и лезиите обично се периферни. Лезиите кај акутниот ТМ се претежно ограничени на 'рбетниот мозок без зафаќање на други структури во централниот нервен систем.
Лонгитудинално екстензивен попречен миелитис
Предложена специјална клиничка презентација е „лонгитудинално екстензивен попречен миелитис“ (LETM), кој е и дефиниран како ТМ со лезија  која што се наоѓа на 'рбетниот мозок што се протега на три или повеќе вертебрални сегменти. Причините за LETM се исто така хетерогени и присуството на MOG авто-антитела е предложено како дијагностички биомаркер.
Дијагноза
Диференцијалната дијагноза вклучува акутна трансверзална миелопатија поврзана со фистули, траума и акутни компресивни лезии како што се метастази и епидурален апсцес.
Дијагностички критериуми
Во 2002 година, Работната група на конзорциумот за трансверзален миелитис ги предложи следните дијагностички критериуми за идиопатскиот акутен попречен миелитис. При дијагнозата се спроведува МРИ на 'рбетниот мозок за да се потврди присуството на акутен попречен миелитис и причината, доколку ја има. Лабораториските тестови се исто така суштински за идентификување на причината за SATM (секундарен акутен транверзален миелитис): анализата на ’рбетномозочната течност може да открие присуство на олигоклонални ленти (најчесто забележани кај МС) или бактериски/вирусни/паразитски инфекции; серологијата може да открие присуство на автоантитела кон аквапорин-4 (NMO), анти-ДНА антитела (SLE) или анти-Ro/SS-A антитела.
Истраги
Поединците кои развиваат ТМ обично се префрлаат кај невролог кој може итно да го испита пациентот во болница. Ако дишењето е засегнато, особено кај лезии на горниот дел од 'рбетниот мозок, методите на вештачка вентилација мора да бидат при рака пред и за време на постапката за пренос. Пациентот, исто така, треба да се катетеризира за да може да се тестира и доколку е потребно, да се исцеди прекумерно растегнат мочен меур. Лумбална пункција може да се изврши по МРИ или во моментот на КТ миелографија. Кортикостероидите често се даваат во високи дози кога симптомите почнуваат со надеж дека степенот на воспаление и отекување на 'рбетниот мозок ќе се намали, но дали тоа е навистина ефикасно сè уште се дебатира.
Диференцијална дијагноза
Диференцијалната дијагноза на акутна ТМ вклучува демиелинизирачки нарушувања, како што се мултиплекс склероза и невромиелитис оптика, инфекции како што се херпес зостер ,вирусот на херпес симплекс, и други видови на воспалителни нарушувања, како што се системски лупус еритематозус и неуросаркоидоза. Важно е да се исклучи и акутна причина за компресија на 'рбетниот мозок.
Третман
Ако се лекува на време, некои луѓе доживуваат целосно или речиси целосно закрепнување. Опциите за третман исто така варираат во зависност од основната причина. Една опција за третман вклучува плазмафереза. Закрепнувањето од ТМ е променливо помеѓу поединци и исто така зависи од основната причина. Некои пациенти почнуваат да закрепнуваат помеѓу 2 и 12 недели по почетокот и може да продолжат да се подобруваат до две години. Некои пациенти можеби никогаш нема да покажат знаци на закрепнување. Пристапите на лекување зависат од присуството на поврзана болест. Акутниот третман може да вклучува кортикостероиди и размена на плазма кај пациенти резистентни на стероиди. Придобивката од интравенозните имуноглобулини и циклофосфамид сѐ уште се утврдува. Долготрајната нега вклучува симптоматско управување, рехабилитација и, во случај на SATM, долгорочен третман за одржување за да се спречат релапси или прогресија на болеста.
Прогноза
Прогнозата за ТМ зависи од тоа дали има подобрување за 3 до 6 месеци. Целосно закрепнување е малку веројатно ако не дојде до подобрување во ова време. Сè уште може да се случи нецелосно закрепнување; сепак, агресивната физикална терапија и рехабилитација исто така ќе бидат многу важни. Една третина од луѓето со ТМ доживуваат целосно закрепнување, една третина доживуваат фер закрепнување, но имаат значителни невролошки дефицити, како спастично одење. Последното трето искуство воопшто нема закрепнување. Прогнозата е променлива, непредвидлива и зависи од одговорот на третманот. SATM (секундарен акутен транверзален миелитис) често е рецидив и прогнозата зависи од спречување на понатамошни епизоди.